## dachser_inteligent_logistics

Tlačová správa V Bratislave, 4. 6. 2020

**Expanzia DACHSERu v Norimbergu**

**Poskytovateľ logistických služieb DACHSER investuje do svojej pobočky v Norimbergu. Toto rozšírenie zahŕňa tranzitné terminály pre priemyselné tovary a potraviny o viac ako 5 200 m2. Okrem zväčšenia administratívnej budovy o 1200 m2 chystá DACHSER aj parkovacie miesta pre nákladné vozidlá a vozidlá zamestnancov. Do tejto fázy projektu, ktorá bola dokončená koncom mája, spoločnosť investovala 22,5 mil. eur.**

*"Za posledných desať rokov zaznamenala naša pobočka v Norimbergu pozitívny vývoj v oblasti priemyselného tovaru a potravín, čo sa premietlo do vyťaženosti našich skladových priestorov. A to až do tej miery, že sme dosiahli limity našich kapacít v súčasnej pobočke*,” hovorí Bernhard Engel, vedúci pobočky European Logistics v norimberskom logistickom centre DACHSER.

Vďaka novej investícii sa počet brán v tranzitných termináloch a v sklade, ktoré sú ťažiskovými bodmi pobočky, zvýši zo súčasných 188 na 251. Spolu s rozšírením tranzitných terminálov vytvorila DACHSER 1 100 m2 ďalšieho priestoru pre nadväzujúce služby v zmluvnej logistike. Logistické centrum tak napríklad slúži ako centrálny sklad pre významného zákazníka v segmente prémiových vín a liehovín. DACHSER tu poskytuje okrem skladovania, vychystávanie a prepravy aj širokú škálu doplnkových služieb. "*Pre tohto zákazníka zabezpečujeme individuálne darčekové balenia, prípravu vzoriek k vystaveniu a zabezpečujeme aj platbu spotrebnej dane*," hovorí Michael Scheid, riaditeľ pobočky DACHSER Food Logistics v Norimbergu. "*Odtiaľ taktiež dodávame všetkým našim odberateľom v Nemecku - nielen maloobchodníkom, hotelom a cateringovým spoločnostiam, ale aj barom, klubom, prepravným spoločnostiam a na rôzne eventy."*

**Prítomnosť v centrálnej oblasti Norimbergu**

Rozšírený bol aj čakací priestor pre nákladné automobily a vytvorené parkovisko pre subdodávateľské nákladné automobily, ktoré zvyšuje parkovaciu kapacitu až pre 130 nákladných vozidiel. Nová parkovacia garáž zabezpečí ďalších 135 miest pre zamestnancov a návštevníkov.

DACHSER začal prevádzku v existujúcej pobočke business parku Norimberg-Feucht-Wendelstein na začiatku roka 2009. Logistické centrum má vynikajúci prístup k diaľniciam A3, A6, A9 a A73, čo znamená efektivitu pri kontakte so zákazníkmi a bezproblémové a rýchle dodávanie tovaru do centrálnej norimberskej oblasti.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk